CELEX: 32009D0443
Language: sk
Date: 2009-06-10 00:00:00
Title: 2009/443/ES: Rozhodnutie Komisie z  10. júna 2009 , ktorým sa na účely prispôsobenia technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, kadmia a ortuti [oznámené pod číslom K(2009) 4187] (Text s významom pre EHP)

11.6.2009   
            
            
               SK
            
            
               Úradný vestník Európskej únie
            
            
               L 148/27
            
         
      ROZHODNUTIE KOMISIE
   
   z 10. júna 2009,
   ktorým sa na účely prispôsobenia technickému pokroku mení a dopĺňa príloha k smernici Európskeho parlamentu a Rady 2002/95/ES, pokiaľ ide o výnimky pre použitie olova, kadmia a ortuti
   [oznámené pod číslom K(2009) 4187]
   (Text s významom pre EHP)
   (2009/443/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Európskeho parlamentu a Rady 2002/95/ES z 27. januára 2003 o obmedzení používania určitých nebezpečných látok v elektrických a elektronických zariadeniach (1), a najmä na jej článok 5 ods. 1 písm. b),
   keďže:
   
               (1)
            
            
               Smernicou 2002/95/ES sa od Komisie vyžaduje, aby prehodnotila určité nebezpečné látky, ktoré sú podľa článku 4 ods. 1 tejto smernice zakázané.
            
         
               (2)
            
            
               Určité materiály a komponenty, ktoré obsahujú olovo a kadmium, by sa mali z tohto zákazu vyňať, keďže eliminácia týchto nebezpečných látok v týchto špecifických materiáloch a komponentoch sa technicky a vedecky stále nedá zrealizovať.
            
         
               (3)
            
            
               Olovo v spájkach na spájkovanie tenkých medených drôtov s priemerom 100 μm a menej v elektrických transformátoroch sa ešte nenahradzuje.
            
         
               (4)
            
            
               Nie sú dostupné žiadne uskutočniteľné náhrady olova v krycej vrstve diód vysokého napätia na podklade skleneného krytu z boritanu zinočnatého.
            
         
               (5)
            
            
               V súčasnosti nie je možná ani náhrada kadmia a oxidu kademnatého v hrubovrstvových pastách použitých na oxide berylnatom viazanom s hliníkom.
            
         
               (6)
            
            
               Technológie nahrádzajúce analogické obvody na šírenie zvukových signálov s cieľom vyhnúť sa použitiu optočlenov založených na kadmiu vo všetkých profesionálnych zvukových zariadeniach by sa mali zaviesť do 31. decembra 2009.
            
         
               (7)
            
            
               Momentálne je náhrada ortuti použitej ako inhibítor na zabránenie rozprašovania katódy na plazmových displejoch DC s obsahom do 30 mg na displej technicky nezrealizovateľná, ale mala by sa zrealizovať do 1. júla 2010.
            
         
               (8)
            
            
               Smernica 2002/95/ES by sa preto mala zodpovedajúcim spôsobom zmeniť a doplniť.
            
         
               (9)
            
            
               Podľa článku 5 ods. 2 smernice 2002/95/ES sa Komisia poradila s príslušnými stranami.
            
         
               (10)
            
            
               Opatrenia ustanovené v tomto rozhodnutí sú v súlade so stanoviskom výboru zriadeného článkom 18 smernice Európskeho parlamentu a Rady 2006/12/ES (2),
            
         PRIJALA TOTO ROZHODNUTIE:
   Článok 1
   Príloha k smernici 2002/95/ES sa mení a dopĺňa tak, ako sa ustanovuje v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 10. júna 2009
      
         
            Za Komisiu
         
         Stavros DIMAS
         
         
            člen Komisie
         
      
   
   
      (1)  Ú. v. EÚ L 37, 13.2.2003, s. 19.
   
      (2)  Ú. v. EÚ L 114, 27.4.2006, s. 9.
   
      PRÍLOHA
      V prílohe k smernici 2002/95/ES sa dopĺňajú tieto body 33 až 38:
      
         
                     „33.
                  
                  
                     Olovo v spájkach na spájkovanie tenkých medených drôtov s priemerom 100 μm a menej v elektrických transformátoroch.
                  
               
                     34.
                  
                  
                     Olovo v prvkoch cermetového dolaďovacieho potenciometra.
                  
               
                     35.
                  
                  
                     Kadmium vo fotorezistoroch optočlenov využívaných v profesionálnom zvukovom zariadení do 31. decembra 2009.
                  
               
                     36.
                  
                  
                     Ortuť ako inhibítor na zabránenie rozprašovania katódy na plazmových displejoch DC s obsahom do 30 mg na displej do 1. júla 2010.
                  
               
                     37.
                  
                  
                     Olovo v krycej vrstve diód vysokého napätia na podklade skleneného krytu z boritanu zinočnatého.
                  
               
                     38.
                  
                  
                     Kadmium a oxid kademnatý v hrubovrstvových pastách použitých na oxide berylnatom viazanom s hliníkom.“